3. ΑΝΑΓΚ. ΝΟΜΟΣ υπ’ αριθ. 171 της 24/30 Σεπτ. 1936 (ΦΕΚ Α΄ 429) Περί δαμαλισμού. Άρθρ.1.-Ο δαμαλισμός καθίσταται υποχρεωτικός: 1.Δια παν βρέφος, μετά την πάροδον εξήκοντα από της γεννήσεώς του ημερών, εντός δε δεκατετραμήνου από ταύτης. 2.Δια πάντας τους μαθητάς αμφοτέρων των φύλων οιουδήποτε σχολείου μεταξύ του 8ου και 10ου έτους της ηλικίας των. 3.Δια πάντα δι’ ον ήθελε κρίνη τούτο αναγκαίον η Υγειονομική Αρχή. Άρθρ.9.-1.Τιμωρούνται δια προστίμου από 50 μέχρι 200 δραχμών, γονείς, επιμεληταί, επίτροποι ή κηδεμόνες παίδων, οίτινες δεν προσάγωσι το κατά την παρ. 1 του 8 άρθρου του παρόντος προβλεπόμενον πιστοποιητικόν. 2.Τα αυτά πρόσωπα τιμωρούνται δια προστίμου 100 έως 2.000 χιλιάδων δραχμών ή δια κρατήσεως μιας εβδομάδος μέχρι τριών μηνών και εν υποτροπή δι’ αμφοτέρων των ποινών, εάν δεν υποβάλωσι κατά τον υπό του παρόντος τεταγμένον χρόνον τα τέκνα των ή τους υπό την επιμέλειάν των παίδας εις τον δια της πρώτης και δευτέρας παραγράφου του άρθρ. 1 προβλεπόμενον υποχρεωτικόν δαμαλισμόν, παρέλθη δε άπρακτος, εν ταις περιπτώσεσι του άρθρ. 2 και η προθεσμία του δαμαλισμού. 3.Τιμωρείται δια προστίμου δραχ. 200 έως 4000 ή δια κρατήσεως μιας εβδομάδος μέχρι δυο μηνών και εν υποτροπή δι’ αμφοτέρων των ποινών: α)ιδιώται ιατροί, οίτινες δεν τηρούσι τα εν τη παρ. 1 του άρθρ. 6 βιβλία δαμαλισμού ή δεν εκδίδουσι το εν τη παρ. 2 του άρθρ. 6 πιστοποιητικόν δαμαλισμού, ή δεν υποβάλλουσι τους κατά την παρ. 2 του άρθρ. 7 καταλόγους, β)Διευθυνταί σχολείων, οίτινες δεν τηρούσι τα εν τη παρ. 1 του άρθρ. 6 βιβλία δαμαλισμού ή δεν εκτελούσι τα υπό της παρ. 1 του άρθρ. 7 προβλεπόμενα, γ)Πρόεδροι Κοινοτήτων ή οικείοι υπάλληλοι Δήμων και Κοινοτήτων, οίτινες δεν τηρούσι τα εν τη 1 παραγράφω του άρθρ. 6 βιβλία δαμαλισμού ή δεν τηρούσι τα υπό της 1 παραγράφου του άρθρ. 7 προβλεπόμενα. 4.Ιδιώτης ιατρός καταδικασθείς συμφώνως ταις διατάξεσι της προηγουμένης παραγράφου δύναται δι’ αποφάσεως του Υπουργού Κρατικής Υγιεινής και Αντιλήψεως να στερηθή της αδείας ασκήσεως ιατρικής μέχρι 3 μηνών, ιατροί δε κρατικοί, δημοτικοί ή κοινοτικοί υπάλληλοι τιμωρούνται και πειθαρχικώς κατά τας διατάξεις της υπηρεσίας εις ην ανήκουσι. Σελ. 454 Άρθρ.10.-1.Η μη αναγραφή υπό των Δημοτικών ή Κοινοτικών Αρχών, των υπό της παρ. 2 του 5ου άρθρου του παρόντος προβλεπομένων πιστώσεων, τιμωρείται κατά το άρθρ. 51 του από 17 Σεπτ. 1926 Ν.Δ/τος «περί κωδικοποιήσεως εις ενιαίον κείμενον Νόμου της Νομοθεσίας περί Δήμων και Κοινοτήτων» επιβαλλομένου του ανωτάτου ορίου ποινής αυτεπαγγέλτως υπό του Νομάρχου ή μετ’ έγκλισιν της οικείας Υγειονομικής Αρχής. Άρθρ.11.-1.Πάσα διάταξις αντικειμένη τω παρόντι καταργείται, πάσα δε λεπτομέρεια του κανονισθήσεται δια του εκτελεστικού αυτού Β.Δ/τος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 34.Ε.ε.3 Ευλογιά Άρθρ.2.-1.Εξαιρούνται του κατά το προηγούμενον άρθρον υποχρεωτικού δαμαλισμού άτομα δι’ α προσκομίζεται τω εντεταλμένω την ενέργειαν του δαμαλισμού έγκυρον ιατρικόν πιστοποιητικόν χρονολογούμενον το πολύ από διμήνου εν ω ν’ αναγράφονται λεπτομερώς οι επιστημονικοί λόγοι, δι’ ους το περί ου ο λόγος άτομον άνευ σοβαρού δια την υγείαν ή ζωήν του κινδύνου δεν θα δύναται να υποστή τον δαμαλισμόν. 2.Προκειμένης της εν τη πρώτη παραγράφω του παρόντος άρθρου περιπτώσεως ο εμβολιασμός των δια της πρώτης και δευτέρας παραγράφου του πρώτου άρθρου του παρόντος προβλεπομένων αναστέλλεται επί εν έτος μετά παρέλευσιν του οποίου εκτελείται ούτος. 3.Εάν δια τι εκ των εν τη δευτέρα παραγράφω του παρόντος άρθρου τούτου προβλεπομένων ατόμων προσκομισθή εν νέου μετά την παρέλευσιν του έτους, ένορκος ιατρική πιστοποίησις υπογεγραμμένη υπό δύο ιατρών, ουχί παλαιοτέρα του μηνός αναγράφουσα τους λόγους δι’ ους επιβάλλεται νέα αναβολή, δύναται ο εντεταλμένος τον εμβολιασμόν ιατρός να αιτήσηται την υπ’ αυτού του ιδίου εξέτασιν του ατόμου τούτου να προβή δε εις τον εμβολιασμόν εάν οι εν τω πιστοποιητικώ αναφερόμενοι λόγοι κριθώσιν υπ’ αυτού ανεπαρκείς. 4.Άτομα δι’ α δις ανεβλήθη ο υπό της α΄ και β΄ παραγράφου του 1ου άρθρου του παρόντος Νόμου προβλεπόμενος υποχρεωτικός εμβολιασμός αναγράφονται επί ιδίων καταλόγων και δια τούτους εκδίδονται ίδια πιστοποιητικά καθ’ α λεπτομερέστερον το εκτελεστικόν του παρόντος Β.Δ/μα θέλει ορίσει. Τοιαύτα άτομα εμβολιάζονται υπό των επί τούτου εντεταλμένων εντός ενός έτους αφ’ ότου έληξεν η την αναβολήν του εμβολιασμού προκαλέσασα αιτία, εκτός εάν εν τω μεταξύ προσαγάγωσιν έγκυρον πιστοποιητικόν εκτελέσεως επιτυχούς εμβολιασμού. Άρθρ.3.-1.Προ της παρελεύσεως 8 και ουχί ενωρίτερον των 6 ημερών από της εκτελέσεως του από της α΄ και β΄ παραγράφου του 1ου άρθρου του παρόντος προβλεπομένου εμβολιασμού, δέον παν άτομον υποστάν τούτον να εξετασθή υπό του εκτελέσαντος τούτον ιατρού ή άλλου τοιούτου εν περιπτώσει αλλαγής τόπου διαμονής. 2.Τα υπό του άρθρ. 6 του παρόντος προβλεπόμενα πιστοποιητικά εμβολιασμού εκδίδονται μόνον μετά την επίσκεψιν ταύτην σημειουμένης εν αυτοίς της επιτυχίας ή αποτυχίας του εμβολιασμού. Σελ. 451 Ευλογιά 34.Ε.ε.3 3.Επί αποτυχίας του υπό της α΄ παραγράφου του 1ου άρθρου του παρόντος προβλεπομένου υποχρεωτικού εμβολιασμού, ούτος επαναλαμβάνεται το βραδύτερον εντός έτους από του τελευταίου εάν και πάλιν αποτύχη επαναλαμβάνεται έτι άπαξ υπό κρατικού δημοτικού, κοινοτικού ή εντεταλμένου την εκτέλεσιν του εμβολιασμού ιδιώτου ιατρού, καθ’ α αι παρ. 2, 3 και 4 του 5ου άρθρου του παρόντος ορίζουσι. Πάσα λεπτομέρεια αφορώσα την εφαρμογήν του παρόντος άρθρου ορισθήσεται δια του εκτελεστικού του παρόντος Β.Δ/τος. Άρθρ.4.-1.Ο δαμαλισμός εκτελείται υπό ιατρών είτε κρατικών, δημοτικών ή κοινοτικών ή και ιδιωτών τοιούτων. Εις τους κρατικούς ιατρούς υπάγονται δι’ ότι αφορά εις τον δαμαλισμόν και οι υγειονομοφύλακες οι κεκτημένοι το πτυχίον του ιατρού. 2.Καθίσταται υποχρεωτική η εκτέλεσις του υπό του άρθρ. 1ου του παρόντος προβλεπομένου δαμαλισμού εκ μέρους παντός ιατρού νομίμως εξασκούντος εν τω Κράτει και προς τούτο διατασσομένου υπό του Υπουργείου Κρατικής Υγιεινής και Αντιλήψεως, ή της εξουσιοδοτηθείσης υπ’ αυτού αρχής. Εις εξαιρετικάς μόνον περιπτώσεις, λεπτομερέστερον εν τω εκτελεστικώ του παρόντος Β.Δ/τι προβλεφθησομένας και επί μη υπάρξεως εν Κοινότητί τινι, ιατρού, δύναται δια κοινής αποφάσεως των Υπουργών Υγιεινής και Παιδείας ν’ ανατεθή η εκτέλεσις δαμαλισμού εις εκπαιδευτικούς της κατωτάτης εκπαιδεύσεως, λειτουργούς και εφ’ όσον ούτοι εδιδάχθησαν τα της εκτελέσεως του δαμαλισμού υπό της οικείας Κρατικής Υγειονομικής Αρχής και έλαβον παρά ταύτης, έγγραφον βεβαίωσιν, ότι είναι εις θέσιν να εκτελέσωσι κατά τους κανόνας της επιστήμης τον δαμαλισμόν. Ούτος εκτελείται άνευ αμοιβής τινος. 3.Η δαμάλειος ύλη παρέχεται υπό του Δημοσίου Δαμαλιδοκομείου δωρεάν ο δε δαμαλισμός ενεργείται επίσης δωρεάν υπό των Κρατικών, Δημοτικών ή Κοινοτικών ιατρών. Περί του Δημοσίου Δαμαλιδοκομείου βλ. Νόμ. 5759/1933 εν τόμω 34 σελ. 211. 4.Ιατροί κρατικοί ή δημοτικοί ενεργούντες δαμαλισμόν εν πόλεσιν άνω των 30.000 κατοίκων δικαιούνται εξόδων κινήσεως δι’ όσας ημέρας διαρκεί ο δαμαλισμός. Ταύτα καταβάλλονται αυτοίς κατόπιν αποφάσεως της προϊσταμένης αυτών Αρχής υπό ταύτης και αναλόγως των τοπικών συνθηκών. 5.Ιατροί κρατικοί ή δημοτικοί ή κοινοτικοί διατασσόμενοι όπως εκτελέσωσι τον κατά το άρθρ. 1 του παρόντος, δαμαλισμόν εκτός της έδρας των δικαιούνται εκτός των εξόδων μεταβάσεως και ημερησίας αποζημιώσεως συμφώνως ταις κειμέναις διατάξεσι. Η ημερησία αποζημίωσις και τα έξοδα μεταβάσεως καταβάλλονται εκ του Δημοσίου Ταμείου, εφ’ όσον η εκτέλεσις του δαμαλισμού εγένετο εντολή του Υπουργού Κρατικής Υγιεινής και Αντιλήψεως. Σελ. 452 6.Εις τους δημοτικούς και κοινοτικούς ιατρούς καταβάλλεται ημερησία αποζημίωσις ίση προς το εν τριακοστόν του οργανικού μισθού των μη δυναμένη να η κατωτέρα των 100 δραχμών ημερησίως ουδέ ανωτέρα των 200. 7.Ιδιώται ιατροί εις ους ανατίθεται εντολή του Υπουργού Κρατικής Υγιεινής και Αντιλήψεως η κατά το άρθρ. 1 του παρόντος εκτέλεσις δαμαλισμού δικαιούνται εκτός των εξόδων μεταβάσεως και ημερησίας αποζημιώσεως ήτις δεν δύναται να υπεβή τας 250 δραχμάς ημερησίως. Επιτρέπεται όπως δια κοινής αποφάσεως των Υπουργών των Οικονομικών και Κρατικής Υγιεινής και Αντιλήψεως ρυθμίζεται εκάστοτε το ποσόν τούτο της ημερησίας αποζημιώσεως κατά τας κρατούσας συνθήκας. 8.Η ανάθεσις του κατά το άρθρ. 1 δαμαλισμού εις ιδιώτας ιατρούς, ενεργείται κατόπιν προτάσεως της Νομαρχιακής Υγειονομικής Επιτροπής, καθ’ α λεπτομερέστερον το εκτελεστικόν του παρόντος Δ/μα θέλει ορίσει. 9.Επιτρέπεται όπως αι κοινοτικαί αρχαί μιας ή ομού πλειόνων κοινοτήτων, στερουμένων κοινοτικών ιατρών αναθέτουσι τηρουμένων των λοιπών διατάξεων του παρόντος, επί καθοριζομένη δια συμφωνίας αμοιβή τον ομαδικόν δαμαλισμόν των κατοίκων των, εις ιδιώτας ιατρούς, ή κοινοτικούς ιατρούς, άλλων κοινοτήτων εν τη τελευταία περιπτώσει μετ’ έγκρισιν του οικείου κοινοτικού συμβουλίου. 10.Δαμαλισμός εκτελούμενος τη αιτήσει ιδιώτου υπό ιδιώτου ιατρού εις το ιατρείον τούτου ή τον οίκον του αιτήσαντος, θεωρείται ως απλή ιατρική επίσκεψις του ιατρού αμειβομένου υπό του αιτησαμένου κατά τας ισχυούσας περί ιατρικών επισκέψεων διατάξεις. 11.Αι διατάξεις της 2ας, 3ης και 4ης παραγράφου του παρόντος άρθρου εφαρμόζονται κατ’ αναλογίαν και εις τας περιπτώσεις τας προβλεπομένας υπό της 1ης παραγράφου του 3ου άρθρου. 34.Ε.ε.3 Ευλογιά Άρθρ.5.-1.Εις Δήμους ή Κοινότητας εχούσας δημοτικούς ή κοινοτικούς ιατρούς ο ως άνω δαμαλισμός ενεργείται υπό των ιατρών τούτων δωρεάν συμφώνως προς τα λεπτομερέστερον υπό του Β.Δ/τος καθορισθησόμενα. Εις Δήμους ή Κοινότητας στερουμένας τοιούτων ιατρών η εκτέλεσις του ως άνω δαμαλισμού ανατίθεται υπό των αρχών τούτων εις ιδιώτας ιατρούς κατόπιν εγκρίσεως του διορισθησομένου υπ’ αυτών ιατρού υπό της οικείας Υγειονομικής Αρχής. 2.Αι δαπάναι του υπό της α΄ και β΄ παραγράφου του πρώτου άρθρου του παρόντος Νόμου προβλεπομένου δαμαλισμού βαρύνουσι τους Δήμους και Κοινότητας, της αναγραφής εις τους προϋπολογισμούς τούτων, της αναλόγου πιστώσεως ούσης υποχρεωτικής. Τα του υπολογισμού της δαπάνης κανονισθήσονται λεπτομερέστερον υπό του εκτελεστικού του παρόντος Β.Δ/τος. 3.Κοινότητες έχουσαι ετήσιον προϋπολογισμόν μέχρι τριών χιλιάδων δραχμών εξαιρούνται της υπό της α΄ παραγράφου του παρόντος άρθρου υποχρεωτικής αναγραφής πιστώσεως, των δαπανών δαμαλισμού αναλαμβανομένων υπό του Κράτους, όπερ διατάσσει την εκτέλεσιν τούτου. 4.Εις πόλεις ή κωμοπόλεις ένθα υπάρχουσι σχολικοί ιατροί ο υπό της β΄ παραγράφου του 1ου άρθρου του παρόντος Νόμου προβλεπόμενος δαμαλισμός ενεργείται υπό τούτων εν συνεννοήσει μετά της τοπικής υγειονομικής Αρχής και κατά τα υπό του εκτελεστικού Β.Δ/τος του Νόμου τούτου ορισθησόμενα. Εις τας λοιπάς κοινότητας και χωρία ενεργείται ούτος κατά τα υπό των παρ. 1, 2, 3 του παρόντος άρθρου προβλεπόμενα. Άρθρ.6.-1.Πάσαι αι Δημοτικαί και Κοινοτικαί αρχαί ως και οι διευθυνταί σχολείων κατωτάτης εκπαιδεύσεως και οι ιδιώται ιατροί υποχρεούνται όπως τηρώσι βιβλία, δαμαλισμού, ων ο τύπος και ο τρόπος τηρήσεως καθορισθήσεται λεπτομερώς δια του εκτελεστικού του παρόντος Β.Δ/τος. 2.Πάντες οι οπωσδήποτε εκτελέσαντες τον υπό των παρ. 1 και 2 του 1ου άρθρου του παρόντος προβλεπόμενον δαμαλισμόν υποχρεούνται εις την εφ’ απλού χάρτου έκδοσιν πιστοποιητικού δαμαλισμού δι’ έκαστον των υπ’ αυτών δαμαλιζομένων και άνευ ετέρας πλην των υπό των διατάξεων του παρόντος προβλεπομένου αμοιβών. Ο τύπος και αι λοιπαί λεπτομέρειαι αι αφορώσαι και το πιστοποιητικόν τούτο καθορισθήσονται δια του εκτελεστικού του παρόντος Δ/τος. Άρθρ.7.-1.Πάσαι αι δημοτικαί και κοινοτικαί αρχαί ως και οι Διευθυνταί σχολείων κατωτάτης εκπαιδεύσεως είναι υπόχρεοι όπως εγκαίρως ετοιμάζωσι καταλόγους δαμαλισθησομένων, οίτινες συμπληρούμενοι μετά τον δαμαλισμόν θα υποβάλωνται υπογεγραμμένοι υπό του εκτελέσαντος τον δαμαλισμόν και τεθεωρημένοι υπό της προϊσταμένης αρχής της εντεταλμένης τον δαμαλισμόν εις την οικείαν Υγειονομικήν Επιτροπήν του Νομού. 2.Οι ιδιώται ιατροί οίτινες ιδιωτικώς εξετέλεσαν τους υπό της 1ης και 2ας παραγράφου του 1ου άρθρου του παρόντος προβλεπομένους δαμαλισμούς, υποχρεούνται επίσης εις την υποβολήν τοιούτων καταλόγων. 3.Η αναζήτησις και προσαγωγή των μη προσελθόντων και κατά τας παρ. 1 και 2 του 1ου άρθρου του παρόντος υποχρέων προς δαμαλισμόν είναι υποχρεωτική δια τας ασυνομικάς αρχάς. 4.Πάντα τα αφορώντα εις τον χρόνον της εκτελέσεως του δαμαλισμού, εις τα του διακανονισμού της εκτελέσεως τούτου εν ταις περιπτώσεσι των παρ. 1, 3 και 4 του 5ου άρθρου του παρόντος, ως επίσης και τ’ αφορώντα εις το είδος και τον τύπον των καταλόγων δαμαλισμού, τον τρόπον και χρόνον υποβολής τούτων και πάσας τας λοιπάς λεπτομερείας του παρόντος άρθρου κανονισθήσονται δια του εκτελεστικού του παρόντος Β.Δ/τος. 5.Η μέριμνα της παρακολουθήσεως των αφορώντων εις τον υπό του άρθρ. 1 του παρόντος προβλεπόμενον δαμαλισμόν ανατίθεται εις τας νομαρχιακάς υγειονομικάς Επιτροπάς αίτινες υποχρεούνται όπως φροντίζωσι δια την έγκαιρον εκτέλεσιν του δαμαλισμού, κατά τας διατάξεις του παρόντος, συναθροίζωσι δε άπαντα τα αναγκαιούντα στοιχεία και υποβάλωσιν ετησίως τω Υπουργείω Κρατικής Υγιεινής και Αντιλήψεως συγκριτικούς αριθμητικούς πίνακας, κατά τα λεπτομερέστερον υπό του εκτελεστικού παρόντος Δ/τος διαταχθησόμενα. Άρθρ.8.-1.Οι γονείς επιμεληταί, επίτροποι ή κηδεμόνες των υπό των παρ. 1 και 2 του 1 άρθρου του παρόντος, υποχρεουμένων όπως υποστώσι τον δαμαλισμόν είναι υπόχρεοι εφ’ όσον τα τέκνα των ή οι υπ’ αυτών κηδεμονευόμενοι δεν αφέθησαν ή δεν προσήχθησαν ή οπωσδήποτε δεν προσήλθον όπως υποστώσι τον δαμαλισμόν υπό κρατικού, δημοτικού, κοινοτικού, ή εντεταλμένου ιδιώτου ιατρού να προσκομίσωσι, καλούμενοι υπό της Αρχής, πιστοποιητικόν εκτελέσεως δαμαλισμού υπό ιδιώτου ιατρού ή έγκυρον πιστοποιητικόν δικαιολογούν την αναβολήν του εμβολιασμού κατά τα υπό του 2 άρθρου του παρόντος προβλεπόμενα. 2.Οι Διευθυνταί σχολείων, ων οι μαθηταί υπόκεινται κατά τα υπό της 2 παραγράφου του 1 άρθρου του  παρόντος οριζόμενα εις υποχρεωτικόν δαμαλισμόν  είναι υπόχρεοι όπως ζητώσι κατά την εγγραφήν των  μαθητών  το  οικείον  πιστοποιητικόν  εμβολιασμού  ή Σελ. 453 Ευλογιά 34.Ε.ε.3 έγκυρον πιστοποιητικόν αναβολής του εμβολιασμού. Τούτων μη προσκομισθέντων ο μαθητής είναι υπόχρεως να υποστή τον υπό της άνω παραγράφου προβλεπόμενον δαμαλισμόν υπό του προς τούτο εντεταλμένου οργάνου. 3.Δι’ ουδένα συμπληρώσαντα το 10ον έτος της ηλικίας του δύναται να εκδοθή οιονδήποτε πιστοποιητικόν φοιτήσεως ή ενδεικτικόν εξετάσεων, εάν ούτος δεν προσκομίση πιστοποιητικόν, ότι υπέστη τον υπό της 2 παραγράφου του 1 άρθρου προβλεπόμενον δαμαλισμόν ή πιστοποιητικόν αναβολής του δαμαλισμού εκδιδόμενον βάσει των παρ. 1, 2 ή 3 του 2 άρθρου του παρόντος, εκτός εάν υπέστη τον ως άνω δαμαλισμόν κατά τα υπό του παρόντος οριζόμενα υπό του προς τούτο εντεταλμένου οργάνου. 